|  |
| --- |
| **დანართი #1** |
| **აჭარის ავტონომიური რესპუბლიკის ჯანმრთელობისა და სოციალური დაცვის სამინისტროს 2015-2018 წლების საშუალოვადიანი სამოქმედო გეგმა** |
| საშუალოვადიანი პრიორიტეტი  | **მოსახლეობის ჯანმრთელობის დაცვა** |
| "დასაბუთება" | აჭარის ავტონომიური რესპუბლიკის კონსტიტუციის თანახმად, სანიტარია, ჯანმრთელობის დაცვისა და სოციალური უზრუნველყოფის საკითხების გადაწყვეტაში მონაწილეობა მიეკუთვნება „აჭარის განსაკუთრებული გაგმებლობას“ (მუხლი 3, ქვეპუნქტი ,,ი”).აჭარის ავტონომიური რესპუბლიკის მთავრობის 2013 წლის 8 მაისის #4 დადგენილებით დამტკიცებული აჭარის ავტონომიური რესპუბლიკის ჯანმრთელობისა და სოციალური დაცვის სამინისტროს დებულების შესაბამისად, აჭარის ავტონომიურ რესპუბლიკაში ჯანმრთელობისა და სოციალური დაცვის, დასაქმების, დევნილთა და განსახლების სფეროში საქართველოს ერთიანი სახელმწიფო პოლიტიკის განმახორციელებელ ორგანოს წარმოადგენს აჭარის ავტონომიური რესპუბლიკის ჯანმრთელობისა და სოციალური დაცვის სამინისტრო. აჭარის ავტონომიური რესპუბლიკის ჯანმრთელობისა და სოციალური დაცვის მინისტრის 2012 წლის 25 მაისის #12/78 ბრძანებით დამტკიცებული აჭარის ავტონომიური რესპუბლიკის 2012-2015 წლების სტრატეგიული გეგმის შესაბამისად, სამინისტროს მისიას წარმოადგენს „ჯანმრთელობის დაცვისა და სოციალური მომსახურებისადმი ხელმისაწვდომობის გაზრდა, მომსახურების ეფექტიანობის ამაღლება და დასაქმების ხელშეწყობა“ქვეყნის მასშტაბით სოციალურად დაუცველი მოსახლეობის ჯანმრთელობის დაცვის მიზნით ხორციელდება მთელი რიგი სახელმწიფო და ადგილობრივი პროგრამები, რომლითაც დაცულია ადამიანების უფლება ამ სფეროში. მიუხედავად ამისა მოსახლეობის გარკვეული ფენებისათვის, განსაკუთრებით იმ ადამიანებისათვის რომლებიც იმყოფებიან სიღარების ზღვარზე ან/და სიღარიბის ზღვრათან ახლოს ხელმიუწვდომელი რჩება ფასიანი სამედიცინო მომსახურება, ისინი მოკლებულნი არიან საშუალებას მიიღონ დროული, გადაუდებელი სამედიცინო დახმარება. უსახსრობის გამო სამედიცინო დაწესებულებებს მიმართავენ დიდი დაგვიანებით, დაავადებების გართულებული ფორმებით, რომელთა მკურნალობა უფრო დიდ ხარჯებთანაა დაკავშირებული. შედეგად იზრდება მკურალობასთან დაკავშირებული ფინანსური რისკები, დაავადების გართულებების ალბათობა, მცირდება მკურნალობის ეფექტურობის მაჩვენებელი, იზრდება შეზღუდული შესაძლებლობები, ლეტალობა;სამინისტროს 2015-2018 წლების პრიორიტეტი თავისი შინაარსითა და მოცულობით ძირითადად ორიენტირებული იქნება სოციალურად დაუცველ ფენებზე და დაავადების მაღალი რისკის ჯგუფებზე. მიზნად ისახავს სხვადასხვა სოციალურად დაუცველი კატეგორიის ადამიანებისათვის გეგმიურ ჰოსპიტალურ მომსახურებას, ამბულატორიულ, მაღალტექნოლოგიურ დიაგნოსტიკურ კვლევას, ბავშვთა რეაბილიტაციას, სახსრების ენდოპროტეზირება და კარდიოქირურგიულ მკურნალობასთან დაკავშირებულ ფინანსური რისკებისგან დაცვას, სოფლის მოსახლეობისათვის ექიმამდელი სამედიცინო დახმარების მიწოდებას;საქართველოს კანონის ჯანმრთელობის დაცვის შესახებ, საქართველოს კანონის საზოგადოებრივი ჯანმრთელობის შესახებ, აჭარის ა/რ საზოგადოებრივი ჯანდაცვის ცენტრის დებულების თანახმად საზოგადოებრივი ჯანდაცვის მიზანს წარმოადგენს ეპიდკეთილსაიმედო გარემოს უზრუნველყოფა, მოსახლეობის ჯანმრთელობის ხელშეწყობა, ცხოვრების ჯანსაღი წესის დამკვიდრება, დაავადებათა პროფილაქტიკა, მოსახლეობის ინფორმატიულობის დონის გაზრდა და ჩართულობა. დაავადებათა ადრეული გამოვლენა და დიაგნოსტიკა.  |
| საშუალოვადიანი მიზანი: | სამინისტრო თავისი პრიორიტეტების ფარგლებში 2015-2018 წლებში ახორციელებს 3 პროგრამას: ჯანმრთელობისა და სოციალური დაცვის სფეროს პოლიტიკის შემუშავება და მართვა, სამედიცინო მომსახურების ხელმისაწვდომობის გაზრდა, საზოგადოებრივი ჯანდაცვა.  |
| ძირითადი სამოქმედო გეგმა | ავტონომიური რესპუბლიკის ტერიტორიაზე სამედიცინო დახმარების ერთიანი წესებისა და პირობების შემუშავების ხელშეწყობა. აჭარის ავტონომიურ რესპუბლიკაში მოსახლეობის ჯანმრთელობის მდგომარეობის შესწავლა, დაავადებათა მიმართულებით პროფილაქტიკური ღონისძიებების გატარება. |

|  |  |
| --- | --- |
| პრიორიტეტი | **მოსახლეობის ჯანმრთელობის დაცვა** |
| პროგრამა | **სამედიცინო მომსახურების ხელმისაწვდომობის გაზრდა** |
| განხორციელების ვადები | 2015 -2018 წლები. |
| პროგრამის ბიუჯეტი | 2015 -2018 წლები - 20 863 800 ლარი.2015 – 5 114 700 ლარი.2016 – 5 189 700 ლარი.2017 – 5 279 700 ლარი.2018 – 5 279 700 ლარი. |
| პროგრამის მიზანი | სოციალურად დაუცველი და სხვა სოციალური კატეგორიის მოსახლეობისათვის მკურნალობასთან დაკავშირებული იმ ფინანსური რისკების დაცვა, რომელიც ვერ იფარება მოქმედი სახელმწიფო სამედიცინო პროგრამებით.კარდიოქირურგიული მკურნალობა, გულის დაავადებების მძიმე ფორმებით გამოწვეული ლეტალობისა და შესაძლებლობის შეზღუდვის შემცირება.მოსახლეობის სხვადასხვა სოციალური კატეგორიისათვის სახსრების ენდოპროთეზირების ჩატარებაზე ფინანსური ხელმისაწვდომობის უზრუნველყოფა.სოციალურად დაუცველი მოსახლეობისათვის მაღალტექნოლოგიური სამედიცინო გამოკვლევებზე ფინანსური ხელმისაწვდომობის უზრუნველყოფა.თემის სამედიცინო პუნქტებისათვის სამედიცინო პერსონალის შრომის ანაზღაურება, პირველადი სამედიცინო დახმარებისათვის საჭირო მედიკამენტების და სადიაგნოსტიკო საშუალებების მიწოდება. |
| პროგრამის აღწერა | **ქვეპროგრამა 1**– მოსახლეობის ინდივიდუალური სამედიცინო დახმარება.  მოსახლეობის ინდივიდუალური სამედიცინო დახმარების ქვეპროგრამით განხორციელდება სოციალურად დაუცველი და სხვა სოციალური კატეგორიის მოსახლეობისათვის მკურნალობასთან დაკავშირებული იმ ფინანსური რისკებისაგან დაცვა, რომელიც ვერ იფარება მოქმედი სახელმწიფო პროგრამებით.  ქვეპროგრამით პირველი რიგის პრიორიტეტი ენიჭებათ მოქალაქეებს, რომელთა ოჯახებს ,,სოციალურად დაუცველი ოჯახების მონაცემთა ერთიან ბაზაში” მინიჭებული აქვთ 200 000-ის ჩათვლით სარეიტინგო ქულა. **ქვეპროგრამა 2**  – გულის ქირურგია გულის ქირურგიის ქვეპროგრამის მიზანია 18-წლის ასაკიდან მოსახლეობის (რომლებიც არ სარგებლობენ სახელმწიფოს ბიუჯეტით დაფინანსებული გულის ქირურგიის სამედიცინო მომსახურებით) კარდიოქირურგიული მომსახურეობა. გულის დაავადებების მძიმე ფორმებით გამოწვეული ლეტალობისა და შესაძლებლობის შეზღუდვის შემცირება. ქვეპროგრამით გათვალისწინებული მომსახურება მოიცავს: ა) გულის თანდაყოლილი Dდა შეძენილი მანკებით დაავადებული პაციენტების კარდიოქირურგიულ მკურნალობას; ბ) ენდოვასკულურ ოპერაციებს; გ) გულისა და მაგისტრალური სისხლძარღვების შეძენილი პათოლოგიების კარდიოქირურგიულ მკურნალობას; დ) კორონარულ ანგიოპლასტიკას. **ქვეპროგრამა 3** – სახსრების ენდოპროტეზირება სახსრების ენდოპროტეზირების ქვეპროგრამის მიზანია მოსახლეობის სხვადასხვა სოციალურად დაუცველი კატეგორიისათვის სახსრების ენდოპროთეზირების ჩატარებაზე ფინანსური ხელმისაწვდომობის უზრუნველყოფა.**ქვეპროგრამა 4** – ამბულატორიული, მაღალტექნოლოგიური დიაგნოსტიკური კვლევა მბულატორიული მაღალტექნოლოგიური დიაგნოსტიკური კვლევის ქვეპროგრამის მიზანია სოციალურად დაუცველი მოსახლეობისათვის მაღალტექნოლოგიური სამედიცინო მომსახურებაზე ფინანსური ხელმისაწვდომობის უზრუნველყოფა. **ქვეპროგრამა 5** – სოფლის მოსახლეობის ექიმამდელი სამედიცინო დახმარება სოფლის მოსახლეობის ექიმამდელი სამედიცინო დახმარების ქვეპროგრამის ფარგლებში აჭარის სოფლის მოსახლეობა (განსაკუთრებით მთიანი მუნიციპალიტეტის სოფლები)ადგილზე უზრუნველყოფილი იქნება ექიმამდელი სამედიცინო დახმარებით, თემის სამედიცინო პუნქტებს მიეწოდება პირველადი სამედიცინო დახმარებისათვის საჭირო მედიკამენტების ყოველთვიური მარაგი და სადიაგნოსტიკო საშუალებები.**ქვეპროგრამა 6** – ცერებრალური დამბლით დაავადებულ ბავშვთა ფსიქოსომატური აბილიტაცია /რეაბილიტაცია - ბავშვთა ცერებრალური დამბლის, ცენტრალური და პერიფერიული ნერვული სისტემის, კუნთთა და ძვალ-სახსროვანი სისტემის სხვადასხვა დაავადებების მქონე ბავშვთა რეაბილიტაციის კურსების დაფინანსება. **ქვეპროგრამა 7** – სქოლიოზით დაავადებულ ბავშვთა რეაბილიტაცია - სხვადასხვა ხარისხის სქოლიოზის მქონე ბავშვებისათვის რეაბილიტაციის კურსების დაფინანსება.**ქვეპროგრამა 8** – თემის სამედიცინო პუნქტებში დასაქმებული სამედიცინო პერსონალის გადამზადება ქვეპროგრამის მიზანია თემის სამედიცინო პუნქტებში დასაქმებული ექთნების პროფესიული დონის ამაღლება, თანამედროვე მოთხოვნებთან შესაბამისობაში მოყვანა, პრაქტიკული და თეორიული უნარ-ჩვევების დახვეწა, შენარჩუნება და განვითარება.**ქვეპროგრამა 9** - სოფლად პირველადი ჯანდაცვის განვითარებაზე ხელშეწყობა ქვეპროგრამის ფარგლებში განხორციელდება სოფლის პირველადი ჯანდაცვის ცენტრების ექიმებისა და მედდების პროფესიული გადამზადება თანამედროვე მოთხოვნების შესაბამისად, მუნიციპალიტეტებში სოფლის პირველადი ჯანდაცვის ცენტრების მობილურობის გაზრდის მიზნით მათთვის მაღალი გამავლობის ავტომანქანების შეძენა. |
| პროგრამის მოსალოდნელი (საბოლოო შედეგი) |  ბენეფიციარების სიცოცხლე და ჯანმრთელობა შენარჩუნებულია/ გაუმჯობესებულია, შესაძლებლობების შეზღუდვა შემცირებულია; მკურნალობასთან დაკავშირებული ფინანსური რისკებისაგან დაცულია. სოფლის მოსახლეობა უზრუნველყოფილია გეოგრაფიულად ხელმისაწვდომი, ხარისხიანი ექიმამდელი სამედიცინო მომსახურებით, პირველადი სამედიცინო დახმარებისათვის საჭირო მედიკამენტებითა და სადიაგნოსტიკო საშუალებებით. |

|  |  |
| --- | --- |
| საშუალოვადიანი პრიორიტეტი  | ***მოსახლეობის ჯანმრთელობის დაცვა***  |
| "დასაბუთება" | აჭარის ა/რ კონსტიტუცია, საქართველოს კანონი ჯანმრთელობის დაცვის შესახებ, საქართველოს კანონი საზოგადოებრივი ჯანმრთელობის შესახებ, აჭარის ა/რ საზოგადოებრივი ჯანდაცვის ცენტრის დებულება  |
| საშუალოვადიანი მიზანი: | ეპიდკეთილსაიმედო გარემოს უზრუნველყოფა, მოსახლეობის ჯანმრთელობის ხელშეწყობა, ცხოვრების ჯანსაღი წესის დამკვიდრება, დაავადებათა პროფილაქტიკა, მოსახლეობის ინფორმატიულობის დონის გაზრდა და ჩართულობა. დაავადებათა ადრეული გამოვლენა და დიაგნოსტიკა.  |
| ძირითადი სამოქმედო გეგმა | ეპიდზედამხედველობის განხორციელება, ეპიდსიტუაციის მართვა და ცხოვრების ჯანსაღი წესის ხელშეწყობამოსახლეობის ავადობის აქტიური გამოვლენა სამიზნე ჯგუფში c ვირუსული ჰეპატიტის დიაგნოსტიკა მოზრდილ მოსახლეობაშიფარისებრი ჯირკვლის გამოკვლევა ორსულებში (სამიზნე ჯგუფი)კიბოსა და კიბოსწინა დაავადებების ადრეული დიაგნოსტიკა მაღალმთიანი აჭარის მოსახლეობაშიახალშობილთა სმენის სკრინინგი იმუნოპროფილატიკის დაგეგმვა, მისი ლოჯისტიკური უზრუნველყოფა და განხორციელების ზედამხედველობა.სახელმწიფო სტატისტიკის წარმოება, მონაცემთა შეკრება და გადაცემა; |

|  |  |
| --- | --- |
| პრიორიტეტი | მოსახლეობის ჯანმრთელობის დაცვა |
| პროგრამა | საზოგადოებრივი ჯანმრთელობის დაცვა  |
| განხორციელების ვადები | 2015–2018 წლები |
| პროგრამის ბიუჯეტი | 2015 წელი –1 009 600 2016 წელი 1 009 6002017 წელი 1 009 6002018 წელი –1 009 600სულ 2015–2018 წწ 4 038 400 ლარი  |
| პროგრამის მიზანი | ეპიდკეთილსაიმედო გარემოს უზრუნველყოფა, მოსახლეობის ჯანმრთელობის ხელშეწყობა, ცხოვრების ჯანსაღი წესის დამკვიდრება, დაავადებათა პროფილაქტიკა, მოსახლეობის ინფორმატიულობის დონის გაზრდა და ჩართულობა. დაავადებათა ადრეული გამოვლენა და დიაგნოსტიკა.  |
| პროგრამის აღწერა | პროგრამა საზოგადოებრივი ჯანმრთელობის დაცვა შედგება 2 ქვეპროგრამისაგან:1. საზოგადოებრივი ჯანდაცვის სფეროს პოლიტიკის შემუშავება და მართვა

გადამდებ და არაგადამდებ დაავადებათა ეპიდზედამხედველობა და კონტროლი, იმუნოპროფილაქტიკის დაგეგმვა, მისი ლოჯისტიკური უზრუნველყოფა და განხორციელების ზედამხედველობა.სახელმწიფო სტატისტიკის წარმოება, მონაცემთა შეკრება და გადაცემა;1. დაავადებათა პრევენცია და პროფილაქტიკა

ეპიდსაწინააღმდეგო და პრევენციული ღონისძიებების განხორციელება. პრიორიტეტული საკითხის ირგვლივ სამიზნე ჯგუფებისა და მოსახლეობის ინფორმატიულობის ზრდა, ჩართულობა. შერჩეულ სამიზნე ჯგუფში (სკოლის 1–8 კლასის მოსწავლეები, ბაღის აღსაზრდელები) სამედიცინო სკრინინგული გამოკვლევების განხორციელება დაავადების ადრეული გამოვლენის მიზნით;C ვირუსული ჰეპატიტის დიაგნოსტიკა მოზრდილ მოსახლეობაში ინფიცირების სტატუსის დადგენის მიზნით. ფარისებრი ჯირკვლის პათოლოგიათა ადრეული გამოვლენა და დიაგნოსტიკა ორსულებში (ოჯახის სოციალურ–ეკონომიკური მდგომარეობის შეფასების 0–200 000 მდე სარეიტინგო ქულის მქონე ორსულები).მაღალმთიანი აჭარის მოსახლეობაში (ქედის, შუახევისა და ხულოს მუნიციპალიტეტები) კიბოსა და კიბოსწინა დაავადებათა ადრეული გამოვლენის მიზნით სამედიცინო–პროფილაქტიკური გასინჯვები, ლაბორატორიულ–ინსტრუმენტული გამოკვლევები.ახალშობილთა სმენის სკრინინგი (ქობულეთის, ქედის, შუახევისა და ხულოს მუნიციპალიტეტების ტერიტორიაზე დაბადებულ ახალშობილებში).  |

|  |  |
| --- | --- |
|  |  |
| პროგრამის მოსალოდნელი (საბოლოო შედეგი) | ეპიდკეთილსაიმედო გარემოს შენარჩუნება, მოსახლეობის დამოკიდებულების ჩამოყალიბება ცხოვრების ჯანსაღი წესის დასამკვიდრებლად,დაავადებათა ადრეული დიაგნოსტიკა, მოსახლეობის ჯანმრთელობის აცილებადი რისკების მართვა. |
|  |  |
| **საშუალოვადიანი პრიორიტეტი** | **მოსახლეობის სოციალური დაცვა** |
| "დასაბუთება" | ქვეყანაში მოქმედებს სოციალური რეაბილიტაციისა და ბავშვზე ზრუნვის სახელმწიფო პროგრამა, რომლის მიზანია შეზღუდული შესაძლებლობების მქონე პირთა, ხანდაზმულთა, ოჯახურ მზუნველობას მოკლებულ, სოციალურად დაუცველ, მიუსაფარ და მიტოვების რისკის ქვეშ მყოფ ბავშვთა სოციალური მდგომარეობის გაუმჯობესება და საზოგადოებაში ინტეგრაცია. სამინისტრო გამოყოფს მოსახლეობის გარკვეულ კატეგორიებს, რომელთა სოციალურ-ეკონომიკური მდგომარეობა მოითხოვს სახელმწიფოს მხრიდან თანადგომას, უზრუნველყოფს შეზღუდული შესაძლებლობის მქონე პირთა საზოგადოებაში ინტეგრაციის ხელშეწყობას, მათთვის თანაბარი შესაძლებლობების უზრუნველყოფას. |
| საშუალოვადიანი მიზანი: | პრიორიტეტის მიზანია მოსახლეობის გარკვეული კატეგორიების - შეზღუდული შესაძლებლობების მქონე პირების და ხანდაზმული მოქალაქეების უზრუნველყოფა სხვადასხვა დამხმარე საშუალებებით; მოსახლეობის სხვადასხვა ჯგუფებისათვის (100 წელს გადაცილებული მოქალაქეები, ახალშობილი ტყუპების ოჯახები, 2008 წლის აგვისტოში საქართველოს ტერიტორიაზე განვითარებული საომარი მოქმედებისა და 2012 წელს ავღანეთში საერთაშორისო სამხედრო ოპერაციის შესრულების დროს დაღუპულთა ოჯახები) სოციალური დახმარებების გაცემა; მოსახლეობის გარკვეული კატეგორიების (მარტოხელა დედები, შეზღუდული შესაძლებლობის სტატუსის მქონე ბავშვების) თავშესაფრით და სარეაბილიტაციო ცენტრის მომსახურებით უზრუნველყოფა;სოფლებში საექიმო კადრების დამაგრების მიზნით მათი მატერიალური სტიმულირება და სოციალური დაცვის სხვა ღონისძიებების გატარება. |
| ძირითადი სამოქმედო გეგმა | მოსახლეობის სოციალური მდგომარეობის მონიტორინგი და ანალიზი; შეზღუდული შესაძლებლობების მქონე პირებისა და მოსახლეობის სხვადასხვა ჯგუფების სოციალური დაცვის ღონისძიებების განხორციელება. |

|  |  |
| --- | --- |
| პრიორიტეტი | **მოსახლეობის სოციალური დაცვა** |
| პროგრამა | **სოციალური დაცვა** |
| განხორციელების ვადები | 2015 -2018 წლები. |
| პროგრამის ბიუჯეტი | 2015-2018 წლები - 4,080,400 ლარი.2015 - 1,020,100 ლარი.2016- 1,020,100 ლარი.2017- 1,020,100 ლარი.2018 - 1,020,100 ლარი. |
| პროგრამის მიზანი |  მოსახლეობის გარკვეულ ჯგუფების ერთჯერადი მატერიალური დახმარება; შეზღუდული შესაძლებლობის მქონე და ხანდაზმულ პირთა დამხმარე საშუალებებით უზრუნველყოფა; მოსახლეობის გარკვეული კატეგორიების თავშესაფრით და სარეაბილიტაციო ცენტრის მომსახურებით უზრუნველყოფა. |
| პროგრამის აღწერა | **ქვეპროგრამა 1 -** 100 წელს გადაცილებულ მოქალაქეებზე ერთჯერადი დახმარება - 100 წელს გადაცილებული მოქალაქეებისათვის ერთჯერადი მატერიალური დახმარების ( 1000 ლარი) გაცემა**ქვეპროგრამა 2** - ახალშობილი ტყუპების ოჯახების ერთჯერადი მატერიალური დახმარება - ერთჯერადი მატერიალური დახმარების გაცემა იმ ოჯახებზე, სადაც დაიბადება ტყუპი - 2 ბავშვი 2000 ლარის, 3 ბავშვი - 3000 ლარის, 4 ბავშვი - 4000 ლარის ოდენობით (ტყუპისცალზე -1000 ლარი) და ა.შ.**ქვეპროგრამა 3** - შეზღუდული შესაძლებლობის მქონე და ხანდაზმულ პირთა გადაადგილების საშუალებებით უზრუნველყოფა - შეზღუდული შესაძლებლობის მქონე და ხანდაზმულ პირებზე სავარძელ- ეტლების გაცემა, მორგება, გამოყენებასთან დაკავშირებული სარეკომენდაციო-საკონსულტაციო და ტექნიკური მომსახურების გაწევა, საგარანტიო მოსახურება**ქვეპროგრამა** 4 - სმენადაქვეითებულ მოქალაქეთა სმენის აპარატებით უზრუნველყოფა - სმენადაქვეითებულ პირებზე სმენის აპარატების გაცემა, მორგება, გამოყენებასთან დაკავშირებული სარეკომენდაციო-საკონსულტაციო და ტექნიკური მომსახურების გაწევა, საგარანტიო მოსახურება. **ქვეპროგრამა 5** - მიუსაფარ დედათა და ბავშვთა საცხოვრებლით უზრუნველყოფა - მიუსაფარ დედათა და ბავშვთა თავშესაფრით, კვებით, პირადი ჰიგიენის ნივთებით უზრუნველყოფა, მათი ფსიქოლოგიური დახმარება, სოციალური უნარ-ჩვევების სწავლება.**ქვეპროგრამა 6** - შეზღუდული შესაძლებლობის სტატუსის მქონე ბავშვთა სოციალური ადაპტაცია - შეზღუდული შესაძლებლობის სტატუსის მქონე ბავშვთა სამედიცინო მეთვალყურეობა, მათ საჭიროებებზე მორგებული სწავლება, მათი ფსიქოლოგიური დახმარება,სადღეღამისო მომსახურება კვებით, სოციალური უნარ-ჩვევების ჩამოყალიბება.**ქვეპროგრამა 7** - სოფლის ექიმების დამატებითი შრომის ანაზღაურება - საექიმო კადრების სოფლებში დამაგრება და მათი სოციალურ-ეკონომიური პირობების გაუმჯობესება, მუნიციპალიტეტების სოფლის მოსახლეობისათვის ბაზისური, უწყვეტი სამედიცინო მომსახურებისათვის სოფლის ექიმების მატერიალური სტიმულირება მათთვის ხელფასის დანამატის დანიშვნით, მაღალმთიანი მუნიციპალიტეტების (ქედა, შუახევი, ხულო) სოფლის ექიმებისათვის – 300 ლარი, ხელვაჩაურის და ქობულეთის სოფლის ექიმებისათვის – 150 ლარი.**ქვეპროგრამა 8** - 2008 წლის რუსული აგრესიისა და 2012 წელს ავღანეთში დაღუპულთა ოჯახების დახმარება - 2008 წლის აგვისტოს თვეში განვითარებული საომარი მოქმედებების შედეგად დაღუპულ აჭარის ავტონომიური რესპუბლიკის ადმინისტრაციულ ტერიტორიაზე მცხოვრები 16 სამხედრო მოსამსახურის, 2012 წელს ავღანეთში საერთაშორისო სამხედრო ოპერაციის შესრულების დროს დაღუპული 2 მეომრის ოჯახზე მატერიალური დახმარების გაწევა - დედისა და ქალთა საერთაშორისო დღესთან დაკავშირებით მატერიალური დახმარება გაეწევა დაღუპული მეომრების დედებსა და მეუღლეებს თითოეულს 1000 ლარის ოდენობით, სულ 21 ბენეფიციარს, ხოლო აგვისტოს თვეში ერთჯერადი მატერიალური დახმარება გაეწევა 18 მეომრის ოჯახს - თითოეულს 3000 ლარის ოდენობით. |
| პროგრამის მოსალოდნელი (საბოლოო შედეგი) | 100 წელს გადაცილებული მოქალაქეების, ახალშობილი ტყუპების ოჯახებზე, 2008 წლის აგვისტოში საქართველოს ტერიტორიაზე განვითარებული საომარი მოქმედებისა და 2012 წელს ავღანეთში საერთაშორისო სამხედრო ოპერაციის შესრულების დროს დაღუპულთა ოჯახებზე მატერიალური დახმარება გაწეულია.შეზღუდული შესაძლებლობების მქონე პირთა სოციალური პირობები გაუმჯობესებულია, გადაადგილების საშუალებების მოთხოვნა დაკმაყოფილებულია.სმენადაქვეითებულ მოქალაქეთა ცხოვრების ხარისხი გაუმჯობესებულია, საზოგადოებაში მათი ინტეგრაცია ამაღლებულია.მიუსაფარ დედათა და ბავშვთა სოციალური მდგომარეობა გაუმჯობესებულია. სოფლის მოსახლეობას მიეწოდება უწყვეტი ბაზისური, ხარისხიანი სამედიცინო მომსახურება.შეზღუდული შესაძლებლობის მქონე ბავშვები უზრუნველყოფილია სამედიცინო სარეაბილიტაციო ღონისძიებებით. |
|  |  |
| საშუალოვადიანი პრიორიტეტი  |  დასაქმების ხელშეწყობა |
| "დასაბუთება" | აჭარის ავტონომიური რესპუბლიკისათვის უმუშევრობა ყველაზე მწვავე სოციალურ -ეკონომიკური პრობლემა და აქტიური გამოწვევაა. არსებული სოციალური პრობლემების გადაჭრისათვის დიდი მნიშვნელობა აქვს მოსახლეობისათვის უმუშევრობასთან ბრძოლის კონცეფციის, დასაქმების სისტემისა და მექანიზმების განვითარების ხელშეწყობას. შრომის ბაზრის ეფექტიანი ფუნქციონირებისათვის აუცილებელია შესაბამისი ინფრასტრუქტურის არსებობა, კერძოდ დასაქმების სახელმწიფო სამსახური (აჭარის ა.რ. დასაქმების სააგენტო), რომელიც წარმოადგენს არა მხოლოდ დასაქმების ხელშეწყობის ეფექტიან ინსტიტუტს (უზრუნველყოფს რა დამსაქმებელსა და სამუშაოს მაძიებელის ოპერატიულ კავშირს, ვაკანსიის შესაბამისი კადრის შერჩევასა და დამსაქმებლისათვის შეთავაზებას, არამედ ქმნის ინფორმაციულ ბაზას სამუშაოს მაძიებლისა (მათ შორის უმუშევრების) და შრომის ბაზრის მოთხოვნების შესახებ, საინფორმაციო და საკონსულტაციო მომსახურების შეთავაზებით ხელს უწყობს სამუშაოს მაძიებელთა პროფესიულ ორიენტაციას საკუთარი შესაძლებლობებისა და შრომის ბაზრის მოთხოვნების შესაბამისად, სამუშაოს მაძიებელთა პროფესიული სწავლების მხარდაჭერით უზრუნველყოფს სამუშაო ძალაზე მოთხოვნა - მიწოდებას შორის არსებული დისბალანსის შემცირებას. ეს ყოველივე დადებითად აისახება რეგიონის ეკონომიკური და სოციალური განვითარების დაჩქარებაზე. |
| საშუალოვადიანი მიზანი: | დამსაქმებელსა და სამუშაოს მაძიებელს შორის ოპერატიული და ეფექტური კავშირის უზრუნველყოფა; დასაქმებულთა და უმუშევართა აღრიცხვის მოწესრიგება; სამუშაოს მაძიებელთა კონკურენტუნარიანობის გაზრდა თვითშეფასების, შრომის ბაზარზე ორიენტაციის, სამუშაოს ძებნისა და თვითპრეზენტაციის უნარების განვითარების გზით;  |
| ძირითადი სამოქმედო გეგმა | ა) აჭარის ავტონომიური რესპუბლიკის ადმინისტრაციულ ტერიტორიაზე სამუშაოს მაძიებელთა რეგისტრაცია და აღრიცხვა;ბ) სამუშაოს მაძიებელი პირების მონაცემთა ბაზის შევსება/განახლება; გ) სამუშაოს მაძიებელთა კონსულტირება და მათი შრომითი მოწყობის მიზნით საშუამავლო საქმიანობის ორგანიზება;დ) დასაქმების ხელშეწყობის პროგრამების შემუშავებაში მონაწილეობა და მისი განხორციელება;ე) სამუშაოს მაძიებელთათვის პროფესიული გადამზადების კურსების ორგანიზება სხვადასხვა სფეროში; ვ) შრომის ბაზრის სისტემატური კვლევა;ზ) დასაქმებულთა აღრიცხვა და მონაცემთა შევსება/განახლება;თ) საჯარო და კერძო სექტორთან მჭიდრო თანამშრომლობა;ი) აჭარის ავტონომიური რესპუბლიკის ტერიტორიაზე არსებული საჯარო და კერძო სექტორში მოქმედი ორგანიზაციების მონაცემთა ბაზის შექმნა და მისი მუდმივი განახლება;კ) საჯარო და კერძო სექტორში არსებული ვაკანსიების თაობაზე ინფორმაციის მოძიება და საზოგადოებისათვის მიწოდება. |

|  |  |
| --- | --- |
| პრიორიტეტი | დასაქმების ხელშეწყობა |
| პროგრამა | პროფესიული გადამზადება |
| განხორციელების ვადები |  2015-2018 წწ. |
| პროგრამის ბიუჯეტი |  400 000 ლარი  2015წ. - 100 000 ლ. 2016 წ. - 100 000 ლ. 2017 წ. – 100 000 ლ. 2018 წ. –100 000 ლ. |
| პროგრამის მიზანი | შრომის ბაზრის საჭიროებებზე ორიენტირებული პროფესიული სწავლების შედეგად, სამუშაო ძალის ხარისხობრივი გაუმჯობესება. |
| პროგრამის აღწერა | პროფესიული გადამზადების კურსების უზრუნველყოფა საზოგადოების იმ ჯგუფებისათვის, რომლებიც შრომის ბაზარზე დაბალკონკურენტუნარიანები არიან და სახელმწიფოს მხრიდან განსაკუთრებულ მხარდაჭერას საჭიროებენ. განხორციელდება ქვეპროგრამები შემდეგი ღონისძიებებით:ა) 35 წლის და ზევით ასაკის მოქალაქეების გადამზადება” – 100 ბენეფიციარი;ბ) ძალოვანი სტრუქტურის ვეტერანთა გადამზადება” – 20 ბენეფიციარი;გ) სოციალურად დაუცველი მოქალაქეების პროფესიული გადამზადება’’ - ,,სოციალურად დაუცველი ოჯახების მონაცემთა ერთიან ბაზაში” რეგისტრირებული 0- დან 200 000-მდე სარეიტინგო ქულის მქონე 100 ბენეფიციარის გადამზადება;დ) შეზღუდული შესაძლებლობების მქონე პირთა პროფესიული გადამზადება“ – 30 ბენეფიციარი. |
| პროგრამის მოსალოდნელი (საბოლოო შედეგი) | პროფესიული სწავლების უზრუნველყოფით, სამუშაო ძალაზე მოთხოვნა-მიწოდებას შორის არსებული დისბალანსის შემცირება და ეფექტური დასაქმების ხელშეწყობა. |